April 2018 – Perdebytjie se nes
Hoe ouer mens word, hoe meer besef mens dat tyd niks is nie. Ek was nou die dag nog in die skool en onthou dinge asof dit gister gebeur het.
Skielik is my kinders so oud soos wat ek nou die dag was en ek sien hulle kry ook al plooie en grys hare. Dis skrikwekkend!
Hierdie ou foto'tjie is maar net ses-en-vyftig jaar gelede geneem…ag nee, ek kan dit nie glo nie!
Raai maar self watter een is die uwe…
Ek het hierdie blogger raakgelees. Sy skryf besonders en ek voel dat ek haar graag aan my medebloggers wil bekendstel. Met haar toestemming herblog ek hierdie inskrywing.
Ek was nog nooit lief vir paasbolletjies nie. Vreemd eintlik, want ek hou van kaneel – maar die kombinasie van die skerp kaneelsmaak en die onverwagse rosyntjies in die brood het my nog nooit aangestaan nie. 'n Predikant-vriend het eendag vir my die simboliek van dié geurige bolletjies verduidelik, en nou is ek amper spyt dat ek dit nie graag eet nie, want die storie daaragter is eintlik so mooi!
Baie ander plante, speserye en kruie het ook simboliek en stories wat regtig fassinerend is. 'n Mens kan nie anders as om te weet dat rose liefde simboliseer nie (daarvoor word ons alteveel daarmee gebombardeer teen 14 Februarie!) maar dit simboliseer ook oorwinning – die ou Romeine het graag roosblare in die pad van hulle terugkerende oorlogshelde gestrooi. Nou wonder ek oor die roosblaartjies wat ons so graag in die paadjie strooi wanneer 'n bruid haar bruidegom tegemoet stap –…
Op 30 Maart 2018 om presies twaalf minute oor ses, het die maan pragtig vertoon op my gunsteling plek…
Drie dae later op 2 April om agtien minute oor ses, het die son só opgekom. Bokant die horison was 'n dik wolkbank en die lug was potblou…